pythainlp/thai-wiki-dataset-v4 huggingface dataset:
กีฬายิมนาสติกในโอลิมปิกฤดูร้อน 2020 – ยิมนาสติกสากล ชาย รอบคัดเลือก

การแข่งขันกีฬายิมนาสติกสากลชาย รอบคัดเลือก เป็นการแข่งขันเพื่อคัดเลือกนักกีฬาเข้าแข่งขันในโอลิมปิกฤดูร้อน 2020 ที่จัดขึ้นที่ศูนย์ยิมนาสติกอาริอาเกะ วันที่ 24 กรกฎาคม - 8 สิงหาคม พ.ศ. 2564 ผลการคัดเลือกจะกำหนดผู้ผ่านคัดเลือกรอบชิงชนะเลิศ ได้แก่ รายการทีมรวมอุปกรณ์ 8 ทีมในรอบชิงชนะเลิศ, นักยิมนาสติกรายการบุคคลรวมอุปกรณ์ 24 คนในรอบชิงชนะเลิศ และนักยิมนาสติก 8 คนในแต่ละรายการอุปกรณ์รอบชิงชนะเลิศรวมทั้งหมด 6 อุปกรณ์ 
นักยิมนาสติกจากประเทศต่าง ๆ ที่เข้าร่วมการแข่งขันประเภททีมรวมอุปกรณ์จะถูกจัดกลุ่มไว้ด้วยกัน ในขณะที่นักยิมนาสติกคนอื่น ๆ จะถูกจัดกลุ่มเป็นหนึ่งในแปดกลุ่มผสม กลุ่มต่าง ๆ ถูกแบ่งออกเป็น 5 ส่วนย่อยหลังจากการจับฉลากโดยสหพันธ์ยิมนาสติกนานาชาติ แต่ละกลุ่มหมุนเวียนแข่งผ่านอุปกรณ์ทีละชนิดด้วยกันทั้งหมด 6 อุปกรณ์
กลุ่มย่อย.
นักยิมนาสติกจากประเทศต่างๆ ที่เข้าร่วมการแข่งขันรายการทีมรวมอุปกรณ์จะถูกจัดกลุ่มไว้ด้วยกัน ในขณะที่นักยิมนาสติกคนอื่นๆ จะถูกจัดกลุ่มแบบคละกลุ่มละ 8 คน กลุ่มต่างๆ ถูกแบ่งออกเป็น 5 ซับดิวิชั่น หลังจากการจับฉลากโดยสหพันธ์ยิมนาสติกนานาชาติ แต่ละกลุ่มจะหมุนผ่านแต่ละอุปกรณ์ทั้งสี่โดยพร้อมกัน
เฮฟเวนออร์ลาสเวกัส

เฮฟเวนออร์ลาสเวกัส  นั้นเป็นอัลบั้มลำดับที่ 6 โดยวงออลเทอร์นาทิฟร็อกสัญชาติสกอตแลนด์ ค็อกโททวินส์ โดยเริ่มจัดจำหน่ายในวันที่ 17 กันยายน ค.ศ. 1990 โดย 4AD ถึงแม้ว่าประธานบริษัท 4AD อีโว วัตต์-รัสเซลล์ได้ประกาศว่าเป็นหนึ่งในอัลบั้มที่ดีที่สุดที่เคยปล่อยออกมาในค่ายของเขา รัสเซลลฺได้ปล่อยวงออกจากสัญญาเมื่อปลายปี ค.ศ. 1990 เพราะว่าความสัมพันธ์ของรัสเซลล์กับวงนั้นแย่ลง
"เฮฟเวนออร์ลาสเวกัส" นั้นได้อันดับสูงสุดที่อันดับ 7 บนชาร์ตอัลบั้มแห่งสหราชอาณาจักร และอันดับ 99 บน"บิลบอร์ด" 200ในสหรัฐ 
รายชื่อเพลงในอัลบั้ม.
หมายเหตุ
ศรุต สุวรรณภักดี

ศรุต สุวรรณภักดี ชื่อเล่น จอม (เกิดเมื่อวันที่ 2 ตุลาคม พ.ศ. 2529)เป็นนักแสดงและนายแบบชาวไทยในสังกัดกันตนาเกิดที่จังหวัดนครศรีธรรมราชเริ่มมีชื่อเสียงในวงการบันเทิงจากการเป็นนักเรียนในการแสดงของสังกัดกันตนาดราม่าสคูล และเป็นหนึ่งผู้เข้ารอบ 15 คน โครงการสู่ฝันปั้นดาวในรายการ 07 โชว์ รุ่นเดียวกับ ซัน พิชยดนย์ พึ่งพันธ์ และในปัจจุบันศรุตเป็นนักแสดงอิสระสามารถรับงานละครได้ทุกช่อง
ประวัติ.
ศรุต หรือชื่อเดิม ศรุฒ สุวรรณภักดี เป็นนักแสดงและนายแบบชาวไทยเกิดที่จังหวัดนครศรีธรรมราชจบการศึกษาจากโรงเรียนมัธยมที่โรงเรียนเบญจมราชูทิศนครศรีธรรมราชและสำเร็จการศึกษาปริญญาตรีสาขาการตลาดที่มหาวิทยาลัยกรุงเทพ หลักสูตรนานาชาติ
การงาน.
ศรุต เริ่มเข้าวงการบันเทิงจากการเป็นนักเรียนในการแสดงของสังกัดกันตนาดราม่าสคูล และเป็นหนึ่งในผู้เข้ารอบ 15 คนสุดท้าย ในโครงการสู่ฝันปั้นดาวในรายการ 07 โชว์ รุ่นเดียวกับ ซัน พิชยดนย์ พึ่งพันธ์ จากนั้นศรุตได้มีผลงานการแสดงละครออกอากาศทางช่อง 7 เอชดีเรื่อง "เสือสั่งฟ้า", "คือหัตถาครองพิภพ", และ "พรมแดนหัวใจ" เป็นต้น และผลงานการแสดงละครอีกคับคั่งภายหลังจอม ศรุต เป็นนักแสดงสมทบชายคนหนึ่งมีความสามารถเล่นละครได้ทุกบทบาทและมีชื่อเสียงด้านผลงานการแสดงละครนับครั้งไม่ถ้วนและในปัจจุบันจอม ศรุต เป็นนักแสดงอิสระสามารถรับงานละครได้ทุกช่อง
ผลงานละครยอดนิยม.
พ.ศ. 2563 จอม ศรุต ได้พลิกบทบาทในละครเย็นแนวสะท้อนสังคมเรื่อง "ก่อนตะวันแลง" ผลิตโดย บริษัท ดาราวิดีโอ จำกัด โดยผู้จัดละคร หลุยส์ สยาม สังวริบุตร ในบทบาท "เรวัติ" เป็นบทบาทในละครที่ทำให้มีผู้ติดตามชมในละครเรื่องนี้จำนวนมากได้รับกระตอบรับจากโลกโซเซียลต่างๆเป็นต้น
บุลการี

บุลการี  เป็นตราสินค้าหรูหราของอิตาลี รู้จักในสินค้าอัญมณี นาฬิกาข้อมือ น้ำหอม เครื่องสำอาง และเครื่องหนัง
แม้ว่าการออกแบบ การผลิต และการตลาดส่วนใหญ่จะดูแลและดำเนินการโดยบุลการี แต่บางครั้งบริษัทก็ร่วมมือกับบริษัทอื่น ๆ เช่น แว่นตาบุลการี ผลิตผ่านการทำสัญญาอนุญาตกับบริษัทลักซ์โซติก้า และบุลการีได้ก่อตั้งบริษัทกิจการร่วมค้ากับ แมริออท อินเตอร์เนชั่นแนล ในปี ค.ศ. 2001 เพื่อเปิดตัวที่พักบุลการี โรงแรมและรีสอร์ต ซึ่งเป็นกลุ่มอสังหาริมทรัพย์และจุดหมายปลายทางของรีสอร์ตทั่วโลก
ปัจจุบันเป็นส่วนหนึ่งของบริษัทแอลวีเอ็มเอช บุลการีก่อตั้งขึ้นในประเทศกรีซ ในปี ค.ศ. 1884 โดยช่างเงิน Sotirios Voulgaris เป็นร้านขายเครื่องประดับเพียงร้านเดียวที่กลายมาเป็นร้านอัญมณีแห่งหนึ่งในช่วงหลายปีที่ผ่านมา บริษัทได้พัฒนาจนกลายเป็นผู้เล่นในตลาดสินค้าฟุ่มเฟือย ด้วยเครือข่ายร้านค้าที่เติบโตอย่างรวดเร็ว
สำหรับในประเทศไทย บุลการีมีบูติกทั้งหมดสามแห่ง ได้แก่ เอ็มโพเรียม สยามพารากอน และไอคอนสยาม นอกจากนี้บุลการียังได้จัดแฟชันโชว์เครื่องเพชร "บุลการี อีเดน เดอะ การ์เด้น ออฟ วันเดอร์ส" พร้อมแต่งตั้งดาวิกา โฮร์เน่ เป็น Friend of The House ประจำภูมิภาคเอเชียใต้และแปซิฟิก เมื่อวันที่ 23 พฤศจิกายน ค.ศ. 2022 ณ โรงแรมโฟร์ซีซั่น กรุงเทพ ริมแม่น้ำเจ้าพระยา โดยฌอง-คริสตอฟ บาบัน ซีอีโอของบริษัท ได้เดินทางมาร่วมงานนี้ด้วยตนเอง อีกสองปีต่อมาบาบันได้เดินทางมาประเทศไทยอีกครั้งเพื่อร่วมเปิดตัวคอลเลชัน "ทูโบกาส" ณ สเฟียร์ฮอลล์ เอ็มสเฟียร์ ซึ่งในงานนี้ ลลิษา มโนบาล ทูตตราสินค้าสากล (Global Brand Ambassador) ของบุลการีได้เดินทางมาร่วมงาน ร่วมกับนักแสดงและบุคคลที่มีชื่อเสียง เช่น ดาวิกา โฮร์เน่, ภาคภูมิ ร่มไทรทอง และพีอา ววทซ์บัค เป็นต้น
ทิฟฟานีแอนด์โค

ทิฟฟานีแอนด์โค (มักนิยมเรียกทิฟฟานี) เป็นอัญมณีและเครื่องประดับของสหรัฐอเมริกา และการค้าปลีกเฉพาะทางที่มีสำนักงานใหญ่ตั้งอยู่ที่นครนิวยอร์ก โดยขายเครื่องประดับเงินสเตอริง จีน คริสตัล น้ำหอม ขวดน้ำ นาฬิกา ของใช้ส่วนตัว และเครื่องหนัง ทิฟฟานีเป็นที่รู้จักในสินค้าฟุ่มเฟือย โดยเฉพาะอย่างยิ่งเพชรและเครื่องประดับเงินสเตอร์ริง ทำการตลาดเองในฐานะผู้ชี้ขาดเรื่องรสนิยมและสไตล์ สินค้าเหล่านี้มีจำหน่ายที่ร้านทิฟฟานี ผ่านการส่งเมล์ และการขายสินค้าของบริษัท
ทิฟฟานีแอนด์โค ก่อตั้งขึ้นในปี 1837 โดยชาร์ลส์ ลูวิส ทิฟฟานี และเป็นที่รู้จักมีชื่อเสียงในต้นศตวรรษที่ 20 ภายใต้ทิศทางศิลปะของลูกชายของเขา หลุยส์ คอมฟอร์ท ทิฟฟานี ในปี 2018 ยอดขายสุทธิมีมูลค่ารวม 4.44 พันล้านดอลลาร์สหรัฐ ในปี 2019 ทิฟฟานีเปิดร้าน 326 แห่งทั่วโลกในประเทศต่าง ๆ เช่น สหรัฐอเมริกา ญี่ปุ่น และแคนาดา เช่นเดียวกับภูมิภาคยุโรป ละตินอเมริกา และภูมิภาคเอเชียแปซิฟิก ต่อมาในเดือนมกราคมปี 2021 แอลวีเอ็มเอชได้ซื้อบริษัททิฟฟานีแอนด์โคในราคา 15.8 พันล้านดอลลาร์
ในเดือนกุมภาพันธ์ ค.ศ. 2024 ทิฟฟานีแอนด์โค ได้แต่งตั้ง เมธวิน โอภาสเอี่ยมขจร เป็น House Ambassador คนแรกของประเทศไทยและเอเชียตะวันออกเฉียงใต้ อีกสองเดือนต่อมาได้แต่งตั้งพิมพ์ชนก ลือวิเศษไพบูลย์ เป็น House Ambassador หญิงคนแรกของประเทศไทย เดือนสิงหาคมถัดมาทิฟฟานีแอนด์โคได้จัดแสดงนิทรรศการ "เลเจนดารี เลกาซี" ที่ประเทศไทยเป็นครั้งแรกในภูมิภาคเอเชียแปซิฟิก ณ วัน แบงค็อก ทาวเวอร์ 4
กีฬาแฮนด์บอลในโอลิมปิกเยาวชน

กีฬาแฮนด์บอลในโอลิมปิกเยาวชน เป็นการแข่งขันแฮนด์บอลนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์แฮนด์บอลนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันแฮนด์บอลประเภทเยาวชน
"นับรวมถึง โอลิมปิกเยาวชนฤดูร้อน 2018."
เดฮ์พอกอฮ์ (เทศมณฑลเซพีดอน)

เดฮ์พอกอฮ์  เป็นอดีตหมู่บ้านในตำบลแฮมอยจอน อำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 อดีตหมู่บ้านนี้มีประชากร 969 คนใน 224 ครัวเรือน ปัจจุบันถูกรวมเข้ากับเมืองแฮมอแชฮร์
ตำบลแฮมอยจอน

แฮมอยจอน  เป็นตำบลในอำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 37 หมู่บ้าน จากสำมะโน พ.ศ. 2549 ตำบลนี้ (รวมหมู่บ้านที่ต่อมาถูกแยกไปร่วมจัดตั้งเป็นเมืองแฮมอแชฮร์) มีประชากร 15,449 คนใน 3,546 ครัวเรือน ถ้าไม่รวมประชากรในหมู่บ้านเหล่านั้นตำบลนี้ก็จะมีประชากร (ใน พ.ศ. 2549) อยู่ที่ 12,064 คนใน 2,997 ครัวเรือน
กีฬาแบดมินตันในโอลิมปิกเยาวชน

กีฬาแบดมินตันในโอลิมปิกเยาวชน เป็นการแข่งขันแบดมินตันนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์แบดมินตันนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันแบดมินตันประเภทเยาวชน
"นับรวมถึง โอลิมปิกเยาวชนฤดูร้อน 2018."
องค์การบริหารส่วนตำบลช้างไทยงาม

องค์การบริหารส่วนตำบลช้างไทยงาม เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลท่าช้าง ตำบลศาลารีไทย และตำบลงิ้วงาม อำเภอเสาไห้ จังหวัดสระบุรี ได้รับการจัดตั้งเป็นองค์การบริหารส่วนตำบลท่าช้างเมื่อวันที่ 25 ธันวาคม พ.ศ. 2539
ต่อมาใน พ.ศ. 2547 กระทรวงมหาดไทยให้ยุบองค์การบริหารส่วนตำบลศาลารีไทยและองค์การบริหารส่วนตำบลงิ้วงาม รวมกับพื้นที่องค์การบริหารส่วนตำบลท่าช้าง ทำให้องค์การบริหารส่วนตำบลท่าช้างดูแลพื้นที่สามตำบล ได้แก่ ตำบลท่าช้าง ตำบลศาลารีไทย และตำบลงิ้วงาม 
ในวันที่ 25 มกราคม 2550 กระทรวงมหาดไทยให้เปลี่ยนชื่อองค์การบริหารส่วนตำบลท่าช้าง อำเภอเสาไห้ จังหวัดสระบุรี เป็นองค์การบริหารส่วนตำบลช้างไทยงาม เพื่อความเหมาะสมและสอดคล้องตามเจตนารมณ์ของประชาชนในเขตองค์การบริหารส่วนตำบล ได้นำเอาคำลงท้ายของชื่อทั้ง 3 ตำบลในเขตการปกครอง ได้แก่ ช้าง - มาจากตำบลท่าช้าง, ไทย - มาจากตำบลศาลารีไทย และ - งาม มาจากตำบลงิ้วงาม แล้วนำมาประกอบกันเป็น "ช้างไทยงาม" ถือปรัชญาแห่งความสามัคคีธรรม หรือเป็นมงคลนามสืบไป รวมกันเข้าแล้วนับเป็นการยกย่องให้เกียรติว่าเป็นสัตว์ที่มีความสำคัญอีกครั้ง นอกเหนือจากเกียรติที่ช้างเคยได้รับในอดีต ไม่ว่าจะเป็นช้างเผือกในธงชาติ หรือช้างเผือกที่เป็นสัญลักษณ์ของประเทศ หรือสัตว์คู่พระบารมีของพระมหากษัตริย์
กีฬาบาสเกตบอลในโอลิมปิกเยาวชน

กีฬาบาสเกตบอลในโอลิมปิกเยาวชน เป็นการแข่งขันบาสเกตบอลนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์บาสเกตบอลนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันบาสเกตบอลประเภทเยาวชน
"นับรวมถึง โอลิมปิกเยาวชนฤดูร้อน 2018."
อัดดุญัยล์

อัดดุญัยล์  เป็นเมืองในเขตผู้ว่าการเศาะลาฮุดดีน ประเทศอิรัก ตั้งอยู่ห่างจากแบกแดดไปทางเหนือประมาณ และมีประชากรประมาณ 100,000 คน ซึ่งส่วนใหญ่นับถือศาสนาอิสลามนิกายชีอะฮ์ บริเวณนี้เคยเกิดเหตุการณ์การสังหารหมู่อัดดุญัยล์ใน ค.ศ. 1982 ซึ่งมีผู้เสียชีวิตหลายพันคน ซึ่งรวมถึงเด็กด้วย
ทูเกิลส์วันคัป

ทูเกิลส์วันคัป (ส้ม ๆ จอย ๆ) เป็นชื่อเล่นอย่างไม่เป็นทางการของ ฮังกรีบิตชิส ("Hungry Bitches") ภาพยนตร์ลามกแนวกินอุจจาระสัญชาติบราซิล ใน ค.ศ. 2007 ผลิตโดย MFX Media ตัวอย่างภาพยนตร์แสดงถึงผู้หญิงสองคนถ่ายอุจจาระลงแก้ว แล้วค่อยกินมันอย่างสนุกสนานและอ้วกใส่ปากซึ่งกันและกัน โดยมีการเล่นเพลง "Lovers Theme" ของแอร์เว รัว ตลอดทั้งวิดีโอ
วิดีโอนี้กลายเป็นหนึ่งในช็อกวิดีโอที่เป็นที่รู้จักมากที่สุดและสร้างปฏิกิริยาต่อผู้ชมที่ไม่เคยดูมาก่อน ในช่วงกลางเดือนตุลาคม ค.ศ. 2007 ไซต์แบ่งปันวิดีโอรวมถึงยูทูบก็เต็มไปด้วยวิดีโอที่มีการแสดงปฏิกิริยาของผู้ชมครั้งแรก
การผลิต.
ผู้ชมมักคาดเดาว่า อุจจาระที่เห็นนั้นคือสารอาหาร เช่น ถั่วบด, ไอศกรีม หรือเนยถั่วลิสง บางส่วนเดาว่าอ้วกนั้นเป็นของจริง แต่ถูกขย้อนออกมาก่อนที่จะลงกระเพาะอาหารและไม่มีกรดกระเพาะอาหาร ในวิดีโอนี้ อ้วกส่วนใหญ่ไม่ได้เข้าปากเลย ฟีโยรีตูแย้งในศาลไม่สำเร็จว่า อุจจาระนั้นคือไอศกรีมรสช็อกโกแลต
ไคร้หางนาค

ไคร้หางนาค ตะไคร้หางสิงห์ เสียวใหญ่ (ชื่อวิทยาศาสตร์: "Phyllanthus taxodiifolius") เป็นพืชสกุลมะขามป้อม ลักษณะเป็นไม้พุ่มรอเลื้อย สูง 2 เมตร เปลือกลำต้นสีน้ำตาล ใบเป็นใบเดี่ยวเรียงสลับในระนาบเดียวกัน ใบย่อยขนาดเล็กรูปขอบขนาน ขนาด 1 × 5 มิลลิเมตร ปลายใบมนและมีติ่ง โคนใบมน เส้นแขนงใบย่อยข้างละ 3–4 เส้น ดอกเป็นดอกแยกเพศอยู่ร่วมต้น ดอกย่อยสีขาวนวล ดอกเพศผู้มีกลีบรวมรูปไข่หรือรูปไข่กลับ 4 กลีบ ยาว 0.5 มิลลิเมตร ฐานรองดอก เป็นตุ่ม เกสรตัวผู้ 2 อัน ก้านชูอับเรณูเชื่อมติดกันที่โคน ดอกเพศเมียมีกลีบรวมรูปรีหรือรูปไข่ 6 กลีบ ยาว 1.5 มิลลิเมตร ฐานรองดอกเป็นกาบรูปถ้วย ก้านเกสรเพศเมียปลายแยกเป็น 3 อัน ออกดอกราวเดือนกรกฎาคมถึงกันยายน ผลแห้งแตกออกเดี่ยวหรือเป็นกระจุก ทรงกลม เส้นผ่านศูนย์กลาง 4 มิลลิเมตร ภายในมีเมล็ดขนาดเล็ก 8–10 เมล็ด ขนาด 1 × 2.5 มิลลิเมตร ติดผลราวเดือนกันยายนถึงธันวาคม
ไคร้หางนาคมีถิ่นกำเนิดในจีนถึงอินโดจีน มีสรรพคุณเป็นยาขับปัสสาวะ แก้ปัสสาวะพิการ แก้ไตพิการ
อดีตแหล่งมรดกโลก

สถานที่ที่ได้ขึ้นทะเบียนเป็นแหล่งมรดกโลกโดยองค์การยูเนสโกอาจสูญเสียสถานะแหล่งมรดกโลก หากคณะกรรมการมรดกโลกพิจารณาแล้ว เห็นว่าสถานที่นั้น ๆ ไม่ได้รับการดูแลหรือป้องกันอย่างเหมาะสม โดยประการแรก คณะกรรมการฯ จะจัดสถานที่ที่มีความกังวลดังกล่าวไว้ในรายชื่อแหล่งมรดกโลกที่กำลังตกอยู่ในภาวะอันตราย (World Heritage in Danger) และพยายามดำเนินการเจรจากับหน่วยงานท้องถิ่นเพื่อแก้ไขสถานการณ์ หากการแก้ไขล้มเหลว คณะกรรมการฯ จะเพิกถอนสถานะมรดกโลกของสถานที่ที่ขึ้นทะเบียนนั้น
รัฐอาจร้องขอต่อคณะกรรมการฯ ให้ลดขอบเขต/พื้นที่ของแหล่งมรดกโลกที่ขึ้นทะเบียนไว้แล้วแห่งใดแห่งหนึ่ง ซึ่งจะมีผลให้เพิกถอนแหล่งดังกล่าวจากการเป็นมรดกโลกทั้งหมดหรือบางส่วน ภายใต้คู่มือมรดกโลก (World Heritage guidelines) รัฐมีหน้าที่รายงานต่อคณะกรรมการฯ เมื่อใดก็ตามที่ขึ้นบัญชีมรดกโลกได้เสื่อมโทรมลงอย่างร้ายแรง หรือเมื่อยังไม่มีมาตรการแก้ไขความเสื่อมโทรมที่จำเป็น
ปัจจุบัน มีสถานที่/รายการที่ถูกเพิกถอนจากการเป็นมรดกโลกอย่างสิ้นเชิงทั้งสิ้น 3 ได้แก่ เขตรักษาพันธุ์ออริกซ์อาระเบีย ลุ่มน้ำเอ็ลเบอในเดรสเดิน และลิเวอร์พูล
กีฬาวอลเลย์บอลชายหาดในโอลิมปิกเยาวชน

กีฬาวอลเลย์บอลชายหาดในโอลิมปิกเยาวชน เป็นการแข่งขันวอลเลย์บอลชายหาดนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2014 อยู่ภายใต้การกำกับของสหพันธ์วอลเลย์บอลนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันวอลเลย์บอลชายหาดประเภทเยาวชน
"นับรวมถึง โอลิมปิกเยาวชนฤดูร้อน 2018."
แองเจเล่ อานัง

อัญชลี อณังษ์ หรือรู้จักกันในนาม แองเจเล่ อานัง  เป็นแดร็กควีนชาวไทย เริ่มมีชื่อเสียงหลังจากเป็นผู้ชนะในรายการ "แดร็ก เรซ ไทยแลนด์" ฤดูกาลที่สอง ซึ่งแตกแขนงมาจากรายการ "รูพอลส์แดร็กเรซ" เธอถือเป็นคนข้ามเพศคนแรกที่ชนะในแฟรนไชส์นี้
ชีวิตช่วงแรก.
อัญชลี อณังษ์ เกิดเมื่อปี 2537 ที่จังหวัดนครราชสีมา จากนั้นครอบครัวได้ย้ายมาอยู่จังหวัดพระนครศรีอยุธยา เธอเข้าเรียนที่โรงเรียนยอแซฟอยุธยาและโรงเรียนประจำสันติอโศก พ่อแม่ของอัญชลีหย่าร้างกันตั้งแต่เธอยังเด็ก หลังแม่เสียชีวิตด้วยโรคมะเร็งเต้านมเธอจึงหยุดเรียนและย้ายไปอาศัยอยู่กับพ่อเพื่อช่วยทำงานธุรกิจโรงกลึง
อัญชลีเคยเสพยามาก่อน ภายหลังได้เข้ารับการบำบัดและออกบวชพระเป็นเวลาสั้น ๆ ในระหว่างเรียนอยู่ชั้นมัธยมปลาย อัญชลีกล่าวว่า "มันเป็นช่วงเวลาที่ยากลำบาก" เพราะเธอไม่สามารถปรับตัวได้ จนกระทั่งเริ่มคบหากับคนในอินเทอร์เน็ตและเปิดเผยตนเองว่าเป็นเกย์ในขณะนั้น หลังจากเลิกรากับคนรัก อัญชลีเริ่มไว้ผมยาวเป็นผู้หญิงข้ามเพศและทำงานในร้านคาราโอเกะ ก่อนจะได้เข้าสู่วงการแดร็กควีนในเวลาต่อมา
อาชีพ.
อัญชลีเริ่มทำงานเป็นนักแสดงหญิงข้ามเพศที่โรงละครคาบาเร่ต์ในกรุงเทพมหานคร และยังได้รับการนิยามว่าเป็น "บียอนเซ่แห่งประเทศไทย" จากการลอกเลียนแบบเป็นนักร้องคนดังกล่าว 
อัญชลีได้รับการประกาศให้เป็นหนึ่งในผู้เข้าแข่งขันในรายการ "แดร็ก เรซ ไทยแลนด์" ฤดูกาลที่สอง ซึ่งเริ่มออกอากาศเมื่อวันที่ 11 มกราคม 2562 ตลอดระยะเวลาการแข่งขัน เธอชนะถึงหกครั้ง ซึ่งมากกว่าแดร็กควีนคนใด ๆ ในประวัติศาสตร์ของแฟรนไชส์ ต่อมาในวันที่ 5 เมษายน เธอได้รับตำแหน่งเป็นผู้ชนะ ในปัจจุบันเธอเป็นทั้งนักแสดง นางแบบ และแดร็กควีนอิสระ ซึ่งมักทำการแสดงอยู่ที่ไบโพล่าสีลมและเฮาส์ออฟฮีลส์
ชีวิตส่วนตัว.
อัญชลีได้เข้าร่วมชุมนุมกับกลุ่มราษฎรในปี 2563 โดยออกมาสนับสนุนสิทธิของแอลจีบีทีและความเท่าเทียมกันทางเพศ เธอยังกล่าวกับบีบีซีว่า "ถ้าการเมืองดี รัฐบาลจะเข้าใจคนกลุ่มหลากหลายทางเพศมากขึ้น..."
ยลลดา เกริกก้อง สวนยศ

ยลลดา เกริกก้อง สวนยศ ชื่อเดิม เกริกก้อง สวนยศ (เกิด 18 มิถุนายน พ.ศ. 2526) ชื่อเล่น นก เป็นนักการเมืองและผู้มีชื่อเสียงชาวไทย เมื่อวันที่ 27 พฤษภาคม 2555 เธอได้รับเลือกตั้งเป็นสมาชิกสภาองค์การบริหารส่วนจังหวัดน่านในฐานะนักการเมืองอิสระ ก่อนเข้าสู่การเมือง ยลลดาเคยเป็นนางแบบและนางงาม รวมถึงสมาชิกของวงดนตรีป็อป วีนัสฟลายแทร็ป ซึ่งเธอแสดงภายใต้ชื่อ "นก" ยลลดาเป็นหญิงข้ามเพศและเป็นนายกสมาคมสตรีข้ามเพศแห่งประเทศไทย ซึ่งสนับสนุนสิทธิของคนข้ามเพศ เธอสำเร็จการศึกษาระดับปริญญาตรีด้านวิทยาศาสตร์จากมหาวิทยาลัยธรรมศาสตร์เมื่ออายุ 21 ปี ระดับปริญญาโทด้านศิลปศาสตร์และระดับปริญญาเอกด้านสังคมศาสตร์จากมหาวิทยาลัยรามคำแหง
รัศมีดาวพฤหัสบดี

รัศมีดาวพฤหัสบดี  คือหน่วยวัดความยาวที่ยืนพื้นจากรัศมีในแนวเส้นศูนย์สูตรของดาวพฤหัสบดี
ภาพรวม.
สัญลักษณ์คือ "R"J และ "R"J = 71,492km = 71,492,000m ซึ่งเท่ากับประมาณ 11.2 เท่าของรัศมีโลก
รัศมีดาวพฤหัสแปลงเป็นหน่วยอื่นได้ดังต่อไปนี้
ตัวอย่างการใช้งาน.
รัศมีดาวพฤหัสบดีใช้เพื่อเปรียบเทียบขนาดของดาวเคราะห์นอกระบบขนาดใหญ่ ดาวแคระน้ำตาล และดาวแคระน้ำตาลเล็ก และ หรือบางครั้งก็อาจใช้กับดาวฤกษ์ขนาดเล็ก (โดยเฉพาะดาวแคระแดง) หน่วยนี้มีประโยชน์มากสำหรับการเปรียบเทียบขนาดของวัตถุท้องฟ้าขนาดพอประมาณ เพราะค่าของรัศมีโลกมีขนาดเล็กเกินไป และรัศมีดวงอาทิตย์มีขนาดใหญ่เกินไป
ความไม่แน่นอนของรัศมี.
ดาวพฤหัสบดีหมุนด้วยความเร็วที่เร็วที่สุดในบรรดาดาวเคราะห์ในระบบสุริยะ และมีความแตกต่างอย่างมากระหว่างรัศมีที่วัดที่เส้นศูนย์สูตรกับรัศมีที่วัดบนแกนหมุน ดังนั้นโดยทั่วไปจึงมักจะใช้รัศมีแนวเส้นศูนย์สูตร
ดาวพฤหัสบดีกำลังหดตัวในขณะที่ปล่อยความร้อน โดยเคร่งครัดด้วยกระบวนการที่ขับเคลื่อนโดยกลไกเคลวิน–เฮ็ล์มฮ็อลทซ์ อย่างไรก็ตาม การเปลี่ยนแปลงในรัศมีเนื่องจากกระบวนการนี้เล็กน้อยมากเพียงแค่ 1 ซม./ปี ดังนั้นจึงมักไม่นำมาพิจารณา
รัฐบาลเอลีซาแบ็ต บอร์น

รัฐบาลคณะที่ 43 ของฝรั่งเศส หรือ รัฐบาลเอลีซาแบ็ต บอร์น (20 พฤษภาคม ค.ศ. 2022 – 9 มกราคม ค.ศ. 2024) ตั้งขึ้นภายหลังการเลือกตั้งประธานาธิบดีฝรั่งเศสในเดือนพฤษภาคม ค.ศ. 2022 โดยมีแอมานุแอล มาครง ได้ชนะการเลือกตั้งและเป็นประธานาธิบดีของฝรั่งเศสอีกหนึ่งสมัย แล้วมีเอลีซาแบ็ต บอร์น อดีตรัฐมนตรีว่าการกระทรวงแรงงาน การจ้างงาน และบูรณาการ ในรัฐบาลของฌ็อง กัสแต็กซ์ ได้รับแต่งตั้งตำแหน่งนายกรัฐมนตรี เมื่อวันที่ 16 พฤษภาคม ค.ศ. 2022
มีการแต่งตั้งรัฐบาลในวันที่ 20 พฤษภาคม ในปีเดียวกัน แต่หลังการเลือกตั้งสมาชิกสมัชชาแห่งชาติที่สิ้นสุดกับรอบที่สองในวันที่ 19 มิถุนายน พรรคลาเรปูว์ลีก็องมาร์ชซึ้งเป็นพรรคเสียงข้างมากของประธานาธิบดีและนายกรัฐมนตรี ได้สูญเสียเสียงข้างมากและกลายเป็นรัฐบาลเสียงข้างน้อย จึงนายกรัฐมนตรีตัดสิ้นใจไม่ได้ทำการคำแถลงนโยบายทั่วไป  ต่อสมัชชาแห่งชาติ
เมื่อวันที่ 8 มกราคม ค.ศ. 2024 เอลีซาแบ็ต บอร์นยืนหนังสือลาออกจากตำแหน่งนายกรัฐมนตรีด้วยคณะรัฐมนตรี จึงทำให้รัฐบาลนี้สิ้นสุดลงอย่างเป็นทางการในวันต่อมา แล้วในวันเดียวกัน แอมานุเอล มาครงได้แต่งตั้งนาย กาบรีแยล อาตาล ดำรงตำแหน่งนายกรัฐมนตรีแทนเอลีซาแบ็ต บอร์น
ปรับปรุงรัฐบาล.
ภายหลังแต่งตั้งรัฐบาล มีการปรับปรุงตำแหน่งหลายครั้ง ดังนี้
ความแป้น

ความแป้น  เป็นค่าที่บ่งบอกว่าวงรีหรือทรงคล้ายทรงกลมมีรัศมีตามแนวตั้งกับแนวนอนต่างกันมากแค่ไหนเมื่อเทียบกับวงกลมหรือทรงกลม สำหรับวงกลมหรือทรงกลมจะมีค่าความแป้นเป็น 0 ในขณะที่ถ้าวงรีหรือทรงคล้ายทรงกลมนั้นแบนแต๊ดแต๋ค่าก็จะเข้าใกล้ 1
ถ้าแกนหลักของวงรีหรือทรงกลมเป็น <math>a</math> และแกนรองเป็น <math>b</math> ความแป้น <math>f</math> จะคำนวณได้เป็น
 <math>f=\frac{a-b}{a}=1-\frac{b}{a}</math>
โดยอาจเขียนในรูปอัตราส่วน <math>a-b: a</math> ส่วนค่าความรี <math>\varepsilon</math> จะเป็น
 <math>f = 1 - \varepsilon</math>
ในกรณีของวัตถุที่หมุน แรงหนีศูนย์กลางจะทำให้ทรงกลมมีความแป้น โดยรัศมีตามแนวเส้นศูนย์สูตรจะมากกว่ารัศมีตามแนวแกนหมุน ดังนั้นในที่นี้ <math>a</math> คือรัศมีเส้นศูนย์สูตร และ <math>b</math> คือรัศมีตามแนวแกนหมุน
ความสัมพันธ์กับความเยื้องศูนย์กลาง.
ความแป้น <math>f</math> มีความสัมพันธ์กับค่าความเยื้องศูนย์กลางของวงรี <math>e</math> เป็นดังนี้
 <math>e \triangleq \sqrt{1-\frac{b^2}{a^2}} = \sqrt{f(2-f)}</math>
ตัวอย่างเช่น วงรีที่มีความแบนแป้น 0.1 มีความเยื้องศูนย์กลางประมาณ 0.43 สำหรับวงกลมสมบูรณ์แล้ว ค่าความเยื้องศูนย์กลางก็จะเป็น 0 เช่นเดียวกับค่าความแป้น และจะมีค่าเข้าใกล้ 1 เมื่อแบนแต๊ดแต๋ ข้อแตกต่างคือความเยื้องศูนย์กลางเป็นแนวคิดสำหรับภาคตัดกรวยทั่วไป
ความแป้นของโลก.
สำหรับค่าความแป้นของโลกในทางภูมิมาตรศาสตร์ ค่าตัวแปรเสริมของ GRS80 ถูกใช้เป็นมาตรฐาน ดังนี้
รัศมีเส้นศูนย์สูตร (=แกนหลัก) a = 6 378 137 m
ความแป้น: <math>f=\frac{1}{298.257\ 222\ 101}</math>
จากนิยามนี้ ได้ว่ารัศมีขั้ว b = 6 356 752.314 140 356 m
ทรงรีโลก

ทรงรีโลก  ศัพท์ทางภูมิมาตรศาสตร์ สำหรับทรงคล้ายทรงกลมแป้น ซึ่งมีรูปร่างใกล้เคียงกับจีออยด์ (ระดับน้ำทะเล) ของโลก จุดศูนย์กลางตรงกับ จุดศูนย์กลางมวลของโลก และแกนรองตรงกับแกนหมุนของโลก
ทรงรี GRS80.
ปัจจุบันทรงรี GRS80 เป็นระบบที่ใช้กันอย่างแพร่หลายมากที่สุดในทางภูมิมาตรศาสตร์ภาพพื้นดิน รัศมี "a" และความแป้น "f" ตามแนวขั้วของทรงรี GRS80 คือ
เป็นไปไม่ได้ที่จะแยกความแตกต่างระหว่างทรงคล้ายทรงกลมที่มีความนูนแค่ประมาณ 1/300 เช่นนี้กับทรงกลมโดยสมบูรณ์ด้วยตาเปล่า อย่างไรก็ตาม เนื่องจากความบิดเบี้ยวนี้ (ความแตกต่างระหว่างรัศมีแนวศูนย์สูตรและรัศมีแนวขั้ว) อยู่ที่ประมาณ 21 กิโลเมตร ซึ่งถือเป็นค่าที่สูงมากในทางมาตรวิทยา ความแป้นเล็กน้อยที่มองไม่เห็นด้วยตาเปล่านี้เป็นสาเหตุทำให้เกิดปรากฏการณ์ต่าง ๆ บนโลก
ทรงรี WGS84.
สำหรับในภูมิมาตรศาสตร์ภาคพื้นน้ำนิยมใช้ระบบ WGS84 ค่าความแป้น "f" ของทรงรี WGS84 นั้นแตกต่างจากทรงรี GRS80 แค่เพียงเล็กน้อยมาก
ความแตกต่างนี้เป็นเพียงประมาณ 0.105 มม. ซึ่งเป็นความแตกต่างที่ไม่ก่อให้เกิดปัญหาในทางปฏิบัติ
ทรงรี WGS84 นั้นเดิมมีต้นแบบมาจาก GRS80 แต่มีกระบวนการหาค่าตัวเลขที่แตกต่างกัน
อำเภอมงคลบุรี

มงคลบุรี  เป็นอำเภอทางตอนใต้ของจังหวัดบันทายมีชัย ทางตะวันตกเฉียงเหนือของกัมพูชา เมืองหลักของอำเภอคือเมืองมงคลบุรี ห่างจากศรีโสภณเมืองหลักของจังหวัดไปทางใต้ประมาณ 9 กิโลเมตร อำเภอนี้มีพรมแดนติดกับจังหวัดพระตะบองทางทิศใต้ เส้นทางรถไฟสายหลักจากพนมเปญถึงปอยเปตวิ่งผ่านอำเภอนี้จากเหนือจรดใต้
อำเภอมงคลบุรีเป็นอำเภอที่เล็กที่สุดอำเภอหนึ่งในจังหวัดบันทายมีชัยเมื่อพิจารณาจากพื้นที่ และมีเพียงเทศบาลเมืองศรีโสภณเท่านั้นที่เล็กกว่า อย่างไรก็ตาม เป็นอำเภอที่มีประชากรมากที่สุดในจังหวัดและมีโครงสร้างพื้นฐานด้านคมนาคมขนส่ง ทางหลวงหมายเลข 5 ซึ่งเริ่มต้นที่กรุงพนมเปญและสิ้นสุดที่ปอยเปตและทางรถไฟแบ่งอำเภอออกเป็นทางคู่ขนานจากเหนือจรดใต้ ทางหลวงหมายเลข 160 เริ่มต้นใกล้กับใจกลางอำเภอไปทางทิศตะวันตกเฉียงใต้สู่จังหวัดไพลิน
ประวัติ.
ประวัติของอำเภอมงคลบุรีก่อนคริสต์ศตวรรษที่ 18 ไม่ชัดเจน โดยอาจจะเป็นส่วนหนึ่งของจังหวัดพระตะบอง แต่อย่างไรก็ตาม บันทึกแรกเกี่ยวกับเมืองได้ถูกกล่าวไว้ในพระราชพงศาวดารรัชกาลที่ 3 ว่าตั้งเมืองเมื่อ ค.ศ. 1833 และมอบหมายให้องค์ด้วงเป็นเจ้าเมืององค์แรก ตั้งแต่คริสต์ศตวรรษที่ 18 จนถึง ค.ศ. 1907 เป็นส่วนหนึ่งของจังหวัดพระตะบองของสยาม ขณะนั้นสยามควบคุมอาณาบริเวณจังหวัดบันทายมีชัย จังหวัดอุดรมีชัย จังหวัดเสียมราฐ และจังหวัดพระตะบอง ในปัจจุบัน
เดวิด เจย์

เดวิด เจย์ (เกิด 24 เมษายน พ.ศ. 2525) เป็นนักเคลื่อนไหวสิทธิเอเซ็กชวลชาวอเมริกา เจย์เป็นผู้ก่อตั้งและเว็บมาสเตอร์ของเอเซ็กชวลวิซิบิลิตีแอนด์เอดูเคชันเน็ตเวิร์ก (เอเว็น) ซึ่งเป็นชุมชนเอเซ็กชวลที่มีสมาชิกมากที่สุดและเป็นที่รู้จักมากที่สุดในบรรดาชุมชนเอเซ็กชวลหลายแห่งที่ก่อตั้งขึ้นตั้งแต่การมีขึ้นของเวิลด์ไวด์เว็บและสื่อสังคม
การเคลื่อนไหว.
เจย์เปิดตัวเว็บไซต์เอเซ็กชวลวิซิบิลิตีแอนด์เอดูเคชันเน็ตเวิร์ก (เอเว็น) ในปี พ.ศ. 2544 หลังรู้สึกคับข้องใจที่แหล่งข้อมูลเกี่ยวกับเอเซ็กชวลมีอยู่น้อย ตั้งแต่นั้นมาเขาก็ได้แสดงบทบาทนำในการเคลื่อนไหวเรื่องเอเซ็กชวล ปรากฏตัวในรายการโทรทัศน์หลายรายการ และมีบทบาทอย่างมากในสารคดีเรื่อง "(A)sexual" ของอาตส์เอ็นจินใน ปี พ.ศ. 2554
เอเว็นซึ่ง Salon.com เรียกว่า "สำนักงานใหญ่ออนไลน์อย่างไม่เป็นทางการ" ของการเคลื่อนไหวเอเซ็กชวล ได้รับการยอมรับอย่างกว้างขวางว่าเป็นชุมชนเอเซ็กชวลออนไลน์ที่ใหญ่ที่สุด เป้าหมายหลัก 2 ประการคือการสร้างการยอมรับและการอภิปรายเกี่ยวกับเอเซ็กชวลในระดับสาธารณะ และเพื่อส่งเสริมการเติบโตของชุมชนเอเซ็กชวลทางออนไลน์ขนาดใหญ่ ในวันที่ 17 มิถุนายน พ.ศ. 2556 เอเว็นมีสมาชิกที่ลงทะเบียนแล้วเกือบ 70,000 คน
ในนครนิวยอร์ก เจย์ทำงานทั้งกับกระทรวงศึกษาธิการและองค์กรเอกชน ในให้การฝึกอบรมเกี่ยวกับการคัดตัวอย่างเข้าของกลุ่มเอเซ็กชวลให้กับนักการศึกษาด้านสุขภาพ
ชีวิตส่วนตัว.
เจย์มาจากเมืองเซนต์หลุยส์ รัฐมิสซูรี และจบการศึกษาจากโรงเรียนเตรียมอุดมศึกษาครอสโรดส์ ในปี พ.ศ. 2543 เมื่ออายุ 15 ปี เจย์เริ่มพิจารณาว่าตัวเองเป็นเอเซ็กชวล และเปิดเผยอัตลักษณ์ทางเพศของตนว่าเป็นเอเซ็กชวลในขณะที่เป็นนักศึกษาที่มหาวิทยาลัยเวสเลยันในรัฐคอนเนทิคัต
เจย์เป็นสมาชิกของครอบครัวที่มีพ่อแม่สามคนซึ่งไม่มีความสัมพันธ์แบบโรแมนติก ซึ่งเขามองว่าได้ส่งอิทธิพลถึงอัตลักษณ์ทางเพศที่เป็นเอเซ็กชวลของตน
ปีโลส

ปีโลส  หรือชื่อในอดีต นาวารีโน  เป็นเมืองและอดีตเทศบาลในหน่วยภูมิภาคเมซีนีอา แคว้นเพโลพอนนีส ประเทศกรีซ นับตั้งแต่การปฏิรูปการบริหารส่วนท้องถิ่นในปี 2011 ปีโลสกลายมาเป็นส่วนหนึ่งของเทศบาลปีโลส-เนสตอร์ที่ซึ่งปีโลสเป็นศูนย์กลางการปกครองและเป็นหน่วยเทศบาลหน่วยหนึ่ง ในอดีต ปีโลสเป็นศูนย์กลางการปกครองของจังหวัดปีลีอา ปีโลสถือเป็นที่จอดเรือหลักริมอ่าวนาวารีโน มีประชากร 2,345 คนในเขตเมือง และ 5,287 คนในหน่วยเทศบาลปีโลส (สำมะโนปี 2011) หน่วยเทศบาลนี้มีพื้นที่รวม 143.911 ตารางกิโลเมตร
ปีโลสมีการตั้งรกรากมาตั้งแต่ยุคหินใหม่ และเป็นอาณาจักรหนึ่งในกรีซสมัยไมซีนี ไม่ไกลจากปีโลสยังมีการค้นพบ "วังเนสตอร์" ซึ่งตั้งชื่อตามเนสตอร์ กษัตริย์แห่งปีโลสในมหากาพย์ "อีเลียด" ของโฮเมอร์ ในสมัยคลาสสิก ปีโลสถูกทิ้งร้าง แต่กลายเป็นจุดที่เกิดยุทธการที่ปีโลสระหว่างสงครามเพโลพอนนีสเมื่อ 425 ปีก่อนคริสต์ศักราช นับจากนั้นก็แทบไม่มีการเอ่ยถึงปีโลสอีกจนถึงคริสต์ศตวรรษที่ 13 เมื่อปีโลสกลายมาเป็นส่วนหนึ่งของแคว้นอะคีอาของชาวแฟรงก์ และเริ่มเป็นที่รู้จักมากกว่าในชื่อฝรั่งเศส "ปอร์-เดอ-ฌง" หรือชื่ออิตาลี "นาวารีโน" ในคริสต์ทศวรรษ 1280 ชาวแฟรงก์ได้สร้างปราสาทนาวารีโนเก่าขึ้นในปีโลส ต่อมาปีโลสตกอยู่ใต้การปกครองของสาธารณรัฐเวนิสในปี 1417 จนกระทั่งปี 1500 จึงตกอยู่ใต้การปกครองของจักรวรรดิออตโตมัน ในสมัยนั้น ชาวออตโตมันใช้ปีโลสเป็นฐานทัพเรือและสร้างป้อมนาวารีโนขึ้นใหม่บนชายฝั่งปีโลส ปีโลสอยู่ภายใต้ปกครองของจักรวรรดิออตโตมันเรื่อยมา (ยกเว้นเพียงช่วงสั้น ๆ ที่เวนิสกลับมามีอำนาจระหว่างปี 1685–1715 และรัสเซียยึดครองระหว่างปี 1770–1771) จนกระทั่งการปะทุของสงครามประกาศอิสรภาพกรีซในปี 1821 อิบราฮิม พาชา แห่งอียิปต์กอบกู้ปีโลสคืนแก่จักรวรรดิออตโตมันในปี 1825 แต่การแพ้ของกองเรือออตโตมัน-อียิปต์ในยุทธการที่นาวารีโนเมื่อปี 1827 และการแทรกแซงทางทหารของฝรั่งเศสในการรุกมอเรียเมื่อปี 1828 ส่งผลให้อิบราฮิมต้องถอนกองกำลังออกจากเพโลพอนนีสและรับรองเอกราชของกรีซ นครปีโลสในปัจจุบันสร้างอยู่นอกกำแพงป้อมปราการโดยวิศวกรกองทัพจากการรุกมอเรียในปี 1829 และท้ายที่สุดชื่อ "ปีโลส" ได้รับการนำกลับมาใช้อีกครั้งตามพระราชบัญญัติในปี 1833
หน่วยภูมิภาคเมซีนีอา

เมซีนีอา  เป็นหน่วยภูมิภาค  ในแคว้นเพโลพอนนีสทางตะวันออกเฉียงใต้ของประเทศกรีซ นับตั้งแต่แผนกัลลีกราติสเมื่อวันที่ 1 มกราคม 2011 เมืองหลักและเมืองใหญ่ที่สุดของหน่วยคือกาลามาตา
ชายที่กำลังตกลงมา

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ชายที่กำลังตกลงมา (อังกฤษ: The Falling Man) เป็นภาพถ่ายโดย ริชาร์ด ดรูว์ เมื่อเวลา 9:41:15 น. ของวันที่ 11 กันยายน พ.ศ. 2544 ของชายคนหนึ่งที่กำลังตกลงมาจากตึก เวิลด์เทรดเซ็นเตอร์ ในระหว่างเหตุการณ์ วินาศกรรม 11 กันยายน ใจกลางเมืองนิวยอร์ก โดยชายในภาพมีการสันนิษฐานว่าเป็น Norberto Hernandez โดยชายในภาพติดอยู่ที่ชั้นบนของตึกเหนือ และยังไม่มีเหตุผลชัดเจนว่าเขากระโดดลงมาเพื่อหนีควันไฟหรือเพื่อหาความปลอดภัย
ภาพถ่ายดังกล่าวถูกวิพากษ์วิจารณ์อย่างกว้างขวางหลังจากเผยแพร่ในสื่อต่างประเทศเมื่อวันที่ 12 กันยายน พ.ศ. 2544 โดยมีผู้อ่านระบุว่าภาพนี้ "รบกวนจิตใจ, เลือดเย็น, น่าขยะแขยง, และซาดิสม์" อย่างไรก็ตาม ในปีต่อมา ภาพถ่ายดังกล่าวก็ได้ถูกนำไปใช้ใน สารคดี, นิตยสาร, ข่าว และทำให้ภาพนี้กลายเป็นภาพที่โด่งดังที่สุดจากเหตุการณ์วินาศกรรมในมหานครนิวยอร์ก
กัณวีร์ สืบแสง

กัณวีร์ สืบแสง (เกิด 1 กรกฎาคม พ.ศ. 2519) ชื่อเล่น นล เป็นนักสิทธิมนุษยชนและนักการเมืองชาวไทย ปัจจุบันดำรงตำแหน่งเป็นเลขาธิการพรรคเป็นธรรม และสมาชิกสภาผู้แทนราษฎร แบบบัญชีรายชื่อ
ประวัติ.
กัณวีร์ มีชื่อเล่นว่า นล หรือ เอ๋ ด้านครอบครัวสมรสกับจุนโก๊ะ โนมูระ (Junko Nomura) หญิงชาวญี่ปุ่น ทำงานเป็นเจ้าหน้าที่โครงการสำนักงานข้าหลวงใหญ่ผู้ลี้ภัยแห่งสหประชาชาติ มีบุตร 2 คน
สำเร็จการศึกษาระดับมัธยมจากโรงเรียนสวนกุหลาบวิทยาลัย และปริญญาตรีในสาขารัฐศาสตร์ แผนการปกครอง เกียรตินิยมอันดับ 2 จากคณะรัฐศาสตร์ มหาวิทยาลัยรามคำแหง (พรีดีกรี) โดยสำเร็จการศึกษาเมื่ออายุ 18 ปี หลังจากนั้นได้ทำการ Gap Year เป็นเวลา 2 ปี โดยไปทำงานเป็นอาสาสมัครที่เกี่ยวข้องกับกิจกรรมทางสังคม แล้วจึงเดินทางไปศึกษาต่อปริญญาโทในสาขาความสัมพันธ์ระหว่างประเทศ กฎหมายระหว่างประเทศ และมานุษยวิทยา (MA in International Relations, International Laws and Anthropology) จากมหาวิทยาลัยออเรกอน (University of Oregon)
ทั้งนี้กัณวีร์ไม่มีส่วนเกี่ยวข้องกับนายแพทย์ เจริญ สืบแสง กับจรูญ สืบแสง ประการใด หากแต่มีนามสกุลที่พ้องกัน
การทำงาน.
กัณวีร์ เป็นผู้เชี่ยวชาญด้านสันติภาพ มนุษยธรรม สิทธิมนุษยชน ผู้ลี้ภัย ความมั่นคงและความสัมพันธ์ระหว่างประเทศ เคยทำงานสำนักงานสภาความมั่นคงแห่งชาติ (สมช.) ปี 2546-2552 ตำแหน่งหัวหน้าฝ่ายเตรียมพร้อม สำนักความมั่นคงกิจการชายแดนและการป้องกันประเทศ (จังหวัดชายแดนภาคใต้ การบริหารวิกฤตการณ์ ยุทธศาสตร์ความมั่นคงชายแดน) นอกจากนี้ ยังเคยดำรงตำแหน่งหัวหน้าสำนักงานภาคสนามใน 8 ประเทศ เช่น ประเทศไทย (แม่ฮ่องสอน), เมียนมา, บังกลาเทศ, ซูดาน, ฟิลิปปินส์ ฯลฯ สำนักงานข้าหลวงใหญ่ผู้ลี้ภัยแห่งสหประชาชาติ (UNHCR) ปี 2552-2564
ต่อมาเมื่อปี 2565 กัณวีร์เริ่มต้นงานการเมืองกับคุณหญิงสุดารัตน์ เกยุราพันธุ์ หัวหน้าพรรคไทยสร้างไทย ได้รับการวางตัวให้เป็นว่าที่ผู้สมัครสมาชิกสภาผู้แทนราษฎร (สส.) เขตสวนหลวง-ประเวศ กรุงเทพมหานคร แต่ยังไม่ได้ลงสมัคร เขาได้ตัดสินใจลาออกในปีเดียวกัน ก่อนที่จะลงมาทำงานภาคประชาชนเป็นประธานมูลนิธิสิทธิเพื่อสันติภาพ
ต่อมาเขาได้เข้าร่วมงานกับ "พรรคเป็นธรรม" และในปี 2566 เขารับตำแหน่งเลขาธิการพรรค โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเป็นธรรมได้รับเลือกตั้ง สส.แบบบัญชีรายชื่อ จำนวน 1 ที่นั่ง คือ ยกัณวีร์ และได้รับเชิญจากพรรคก้าวไกล ให้เข้าร่วมจัดตั้งรัฐบาล
23 มีนาคม พ.ศ. 2567 มีการจัดการประชุมกลุ่มภูมิรัฐศาสตร์เอเชีย-แปซิฟิก ซึ่งเป็นส่วนหนึ่งของการประชุมสมัชชาใหญ่สหภาพรัฐสภา ที่เจนีวา ประเทศสวิตเซอร์แลนด์ กัณวีร์ได้รับการเสนอชื่อจากพิธา ลิ้มเจริญรัตน์ ในฐานะตัวแทนสมาชิกรัฐสภาจากประเทศไทย ให้ดำรงตำแหน่งในกรรมาธิการว่าด้วยการส่งเสริมกฎหมายมนุษยธรรมระหว่างประเทศ และได้รับเลือกจากที่ประชุมให้ดำรงตำแหน่งดังกล่าว
สุดท้ายก็คือเธอ

สุดท้ายก็คือเธอ (; โรมาจิ: "Yagate Kimi ni Naru") เป็นซีรีส์มังงะญี่ปุ่นแนวยูริ แต่งเรื่องและวาดภาพโดยนิโอะ นากาตานิ มังงะเริ่มตีพิมพ์ในนิตยสาร"เด็งเงกิไดโอ" นิตยสารมังงะรายเดือนแนว"โชเน็ง"ของสำนักพิมพ์แอสกีเมเดียเวิกส์ ในวันที่ 27 เมษายน พ.ศ. 2558 และสิ้นสุดในวันที่ 27 กันยายน พ.ศ. 2562 เป็นเรื่องราวเกี่ยวกับนักเรียนโรงเรียนมัธยมปลายหญิงสองคนคือโคอิโตะ ยู และนานามิ โทโกะ กับความสัมพันธ์ระหว่างพวกเธอที่ค่อย ๆ พัฒนาไปในขณะที่ทั้งคู่ต่างก็เรียนรู้ตัวเองและเรียนรู้ซึ่งกันและกันผ่านประสบการณ์ที่มีร่วมกัน
ก่อนที่นากาตานิจะมา่เขียนเรื่อง"สุดท้ายก็คือเธอ" ได้เคยเขียนผลงาน"โดจินชิ"ตีพิมพ์เองหลายเล่ม ซึ่งมีการจับคู่ตัวละครของซีรีส์"โทโฮ"แบบหญิง-หญิง แม้ว่านากาตานิไม่ได้ตั้งใจจะให้ผลงานเป็นแนว"ยูริ" แต่ผลงานก็ได้เสียงตอบรับว่าเป็นแนวยูริจากนักอ่าน ทำให้นากาตานิเริ่มสนใจที่จะสร้างเรื่องราววีรคติเกี่ยวกับความรักที่แสดงออกอย่างชัดเจนระหว่างเด็กผู้หญิง บรรณาธิการของนิตยสาร"เด็งเงกิไดโอ"มาหานากาตานิในงานแสดงผลงานโดจินชิ ทาบทามให้มาเขียนซีรีส์แนว"ยูริ"ในนิตยสารซึ่งเธอตอบตกลง 
มังงะรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 8 เล่ม ตีพิมพ์ในประเทศญี่ปุ่นตั้งแต่เดือนตุลาคม พ.ศ. 2558 ถึงพฤศจิกายน พ.ศ. 2562 โดยสำนักพิมพ์แอสกีเมเดียเวิกส์ โดยอยู่ในเครือเด็งเงกิคอมิกส์เน็กซ์ ซีรีส์มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงผลิตโดยสตูดิโอตรอยกาครอบคลุมเนื้อเรื่องของมังงะ 5 เล่มแรก ออกอากาศตั้งแต่เดือนตุลาคมถึงธันวาคม พ.ศ. 2561
ภัยพิบัติเรือผู้อพยพในเมซีนีอา พ.ศ. 2566

เมื่อวันที่ 14 มิถุนายน 2023 เรือประมงที่ลักลอบขนผู้อพยพอับปางในทะเลไอโอเนียน นอกชายฝั่งเมืองปีโลส หน่วยภูมิภาคเมซีนีอา ประเทศกรีซ ประมาณกันว่าเรือดังกล่าวบรรทุกผู้ลี้ภัยมามากถึง 750 คน หน่วยค้นหาและกู้ภัยของทางการกรีซสามารถช่วยเหลือผู้รอดชีวิตได้รวม 104 คน ในจำนวนนี้มีทั้งพลเมืองของอียิปต์ ซีเรีย ปากีสถาน อัฟกานิสถาน และปาเลสไตน์ และสามารถกู้ศพรวม 82 ศพ ในขณะที่อีกหลายร้อยคนยังสูญหาย
การอับปาง.
เรือลำที่เกิดเหตุใช้ชื่อว่า "อันดรีอันนา" (Andrianna) ออกเดินทางจากเมืองฏุบรุกในภูมิภาคไซเรเนอิกา ประเทศลิเบีย ทางใต้ของเกาะครีตในประเทศกรีซ เมื่อวันที่ 10 มิถุนายน 2023 เรือลำดังกล่าวบรรทุกผู้โดยสารจำนวนมากเกินกำหนด ตามข้อมูลที่ได้จากอะลาร์มโฟน องค์กรการกุศลสาธารณประโยชน์ด้านการค้นหาและกู้ภัยของยุโรปซึ่งอ้างว่าได้รับสัญญาณจากเรือลำดังกล่าว ระบุว่าเรือมีผู้โดยสารมากกว่า 750 คน อย่างไรก็ตาม ไม่เป็นที่แน่ชัดว่าจำนวนนี้มาจากเรือลำเดียวกับที่อับปางหรือไม่ ส่วนองค์การระหว่างประเทศเพื่อการย้ายถิ่น (ไอโอเอ็ม) ประมาณการผู้โดยสารบนเรืออยู่ที่ราว 400 คน โยอันนิส ซาฟีโรปูโลส (Ioannis Zafiropoulos) รองนายกเทศมนตรีนครกาลามาตา เมืองท่าของกรีซในหน่วยภูมิภาคเมซีนีอา ระบุว่าบนเรือมีผู้โดยสารกว่า 500 คน เรือลำดังกล่าวเป็นเรือประมง และประมาณกันว่ามีความยาว 20–30 เมตร เรือลำนี้มีจุดหมายปลายทางอยู่ที่อิตาลี
เมื่อวันที่ 13 มิถุนายน กองกำลังรักษาการณ์ชายฝั่งอิตาลีแจ้งเตือนทางการกรีซและฟรงแต็กซ์ (หน่วยงานป้องกันพรมแดนของสหภาพยุโรป) ว่ามีเรือกำลังมุ่งหน้าเข้ามา และเรือดังกล่าวกำลังอยู่ในภาวะคับขัน โดยเฉพาะอย่างยิ่งทางการอิตาลีแจ้งให้กรีซทราบว่าเรือลำนั้นเคลื่อนที่อย่างผิดปกติ กองกำลังรักษาการณ์ชายฝั่งของกรีซอ้างว่าหลังจากนั้น อากาศยานของฟรงแต็กซ์และเรือสินค้าสองลำ ตรวจพบว่าเรือลำดังกล่าวกำลังมุ่งหน้าขึ้นเหนือด้วยความเร็วสูง ทางการกรีซจึงส่งเรือออกไปเพิ่มเติม เจ้าหน้าที่กรีซอ้างว่าได้พยายามเสนอความช่วยเหลือแก่เรือลำดังกล่าว แต่ถูกปฏิเสธ
ในช่วงบ่าย เรือสินค้าลำหนึ่งมุ่งหน้าเข้าหาเรืออันดรีอันนาและเสนอความช่วยเหลือ แต่ผู้โดยสารของอันดรีอันนาปฏิเสธ หลังจากนั้น เรือสินค้าอีกลำได้เสนอความช่วยเหลือเช่นกัน และก็ถูกปฏิเสธอีกเช่นกัน เรือรักษาการณ์ชายฝั่งของกรีซเข้าใกล้เรือลำดังกล่าวในช่วงเย็น และยืนยันว่าบนเรือมีผู้อพยพจำนวนมาก ผู้อพยพบนเรือปฏิเสธไม่รับความช่วยเหลือใด ๆ และระบุว่าพวกตนประสงค์จะเดินทางต่อไปยังอิตาลี ในการเข้าหาเรือทั้งสามครั้ง ผู้อพยพบนเรือระบุว่าพวกตนต้องการอาหารและน้ำซึ่งเรือรักษาการณ์ของกรีซและเรือสินค้าติดธงมอลตาได้จัดหาให้
เมื่อเวลาราว 01:40 น. (เวลาออมแสงยุโรปตะวันออก) ของวันที่ 14 มิถุนายน กองกำลังรักษาการณ์ชายฝั่งของกรีซได้รับแจ้งว่าเครื่องยนต์ของเรืออันดรีอันนาพัง และขอความช่วยเหลือ ทางการกรีซจึงมุ่งหน้าเข้าเรือลำดังกล่าว และรายงานว่าได้ "เห็นเรือเลี้ยวขวา แล้วก็เลี้ยวซ้ายหักศอก ก่อนที่จะเลี้ยวขวาอีกครั้งอย่างแรงมากจนทำให้เรือพลิกคว่ำ" ราว 10–15 นาทีต่อมา เรืออันดรีอันนาได้อับปางลง ผู้โดยสารตกน้ำและลอยไปตามคลื่นในทะเลไอโอเนียน เรืออับปางที่ตำแหน่งห่างจากชายฝั่งเมืองปีโลสในแคว้นเพโลพอนนีสไปประมาณ ตรงจุดที่เรืออับปาง พื้นทะเลมีความลึกราว 4,000 ถึง 5,200 เมตร รายงานของกองกำลังรักษาการณ์ชายฝั่งกรีซระบุว่าบนเรือไม่มีใครสวมเสื้อชูชีพเลย
การย้อมรุ้ง

การย้อมชมพู  หรือ การย้อมรุ้ง  เป็นแนวทางในการสนับสนุนการปกป้องสิทธิผู้มีความหลากหลายทางเพศในฐานะหลักฐานแห่งความเสรีนิยมและประชาธิปไตย โดยเฉพาะอย่างยิ่งเพื่อที่จะเบี่ยงเบนความสนใจจากหรือให้ความชอบธรรมแก่ความรุนแรงต่อประเทศหรือชุมชนอื่น แนวคิดเรื่องการย้อมรุ้งมีใช้มาตั้งแต่ปี 2011 โดยซาราห์ ชูลมัน ซึ่งเรียกการย้อมรุ้งเพื่ออธิบายถึงหน่วยประชาสัมพันธ์ของรัฐบาลอิสราเอล และแนวคิดชาตินิยมรักร่วมเพศ เพื่อสร้างความชอบธรรมให้กับการเหยียดเชื้อชาติและความรังเกียจชาวต่างชาติ การย้อมรุ้งเป็นผลสืบเนื่องหนึ่งจากภาระการสร้างความศิวิไลซ์ซึ่งใช้เพื่อสร้างความชอบธรรมให้กับแนวคิดล่าอาณานิคม โดยในบริบทนี้ว่าด้วยสิทธิผู้มีความหลากหลายทางเพศในรัฐตะวันตก ในมุมมองที่กว้างกว่า การย้อมรุ้งสามารถนิยามได้ว่าเป็น "การเอาข้อความที่เห็นอกเห็นใจเพียงผิวเผิน แต่แทบจะไม่มีหรือไม่มีอะไรที่เกี่ยวเลยกับความเท่าเทียมหรือการมีส่วนร่วมของกลุ่มผู้มีความหลากหลายทางเพศ" ซึ่งในที่นี้อาจรวมถึงการตลาดพุ่งเป้าความหลากหลายทางเพศ
หมู่บ้านเกย์

หมู่บ้านเกย์  เป็นพื้นที่ทางภูมิศาสตร์ที่โดยทั่วไปเป็นที่รับรู้ว่าเป็นที่อยู่อาศัยหรือเป็นที่เดินทางหาสู่ของสมาชิกในชุมชนกลุ่มผู้มีความหลากหลายทางเพศ หมู่บ้านเกย์มักมีธุรกิจจำนวนมากสำหรับเกย์ เช่น บาร์เกย์, ไนต์คลับเกย์, โรงอาบน้ำเกย์ หมู่บ้านเกย์อาจเป็นตัวแทนถึงพื้นที่เป็นมิตรต่อผู้มีความหลากหลายทางเพศท่ามกลางเมืองที่ไม่เป็นมิตรต่อคนกลุ่มนี้เท่าไร หรืออาจเพียงหมายถึงพื้นที่ที่มีความชุกของผู้อยู่อาศัยเกย์และธุรกิจเกย์ บางชุมชนอาจะถูกเรียกเป็นหมู่บ้านเกย์เนื่องจากมีภาพลักษณะที่เปิดรับเกย์
ในบางนคร กลุ่มบุคคลที่มีความหลากหลายทางเพศมักกระจุกตัวกันอยู่ในย่านที่เป็นที่สามารถมองเห็นรู้ (visibly identified neighborhoods) ในขณะที่เมืองอื่น มักอาศัยกันอย่างกระจายกันไปตามย่านต่าง ๆ ซึ่งมีความมองเห็นรู้ต่ำกว่า อันอาจเป็นผลจากวัฒนธรรมต้านที่แข็งแกร่งกว่ามีอยู่ เช่น ชุมชนผู้ที่มีความหลากหลายทางเพศในซานฟรานซิสโกจะกระจุกตัวอยู่ในย่านเดอะแคสโตร ส่วนในซีแอตเทิลจะกระจุกตัวอยู่ในแคปปิตอลฮิล, ในมอนทรีออล กระจุกตัวใน "เซนเตอร์ซูด" หรือที่รู้จักทั่วไปว่า "เลอ วิลเลจ" ในขณะที่เมืองอื่น เช่น ออสติน ไม่มีหมู่บ้านเกย์ที่ชัดเจนแม้จะเป็นที่อยู่อาศัยของบุคคลที่มีความหลากหลายทางเพศและธุรกิจที่เป็นมิตรจำนวนมาก
ในประเทศไทย ย่านที่ได้รับการยอมรับว่าเป็นหมู่บ้านเกย์ เช่น ซอยประตูชัยในอดีต และสีลมซอยสอง ในกรุงเทพมหานคร กับ บอยซ์ทาวน์ในพัทยา
ซอยประตูชัย

ซอยประตูชัย (หรือ "ซอยทไวไลต์") เป็นอดีตซอยในเขตบางรัก กรุงเทพมหานคร ที่เป็นที่รู้จักในฐานะแหล่งบันเทิงเกย์ ธุรกิจส่วนใหญ่มีเป้าหมายเป็นกลุ่มนักท่องเที่ยวและพลเมืองต่างชาติ ในระดับสากล ซอยประตูชัยเป็นที่รู้จักในฐานะศูนย์กลางย่านโคมแดงของชาวเกย์ในธุรกิจเพศของกรุงเทพมหานคร ซึ่งเป็นเมืองที่เป็นที่รู้จักในฐานะที่ตั้งของย่านโคมแดงสำหรับเกย์อีกจำนวนมาก ที่อาจะเป็นที่รู้จักมากกว่าในชาวไทย กระนั้น ซอยประตูชัยเป็นที่รู้จักมากกว่าในบรรดาชาวต่างชาติ
ซอยประตูชัยปิดตัวลงในเดือนเมษายน พ.ศ.2562 โดยบาร์จำนวนหนึ่งย้ายไปเปิดในพื้นที่อื่นของพัฒน์พงศ์ ในขณะที่อีกส่วนปิดให้บริการถาวร นับตั้งแต่นั้นมา ที่ตั้งของซอยประตูชัยถูกซื้อและกลายมาเป็นคอนโดมีเนียมภายใต้ชื่อ "คัลเจอร์ จุฬา" ความสูง 32 ชั้น ของอนันดา ดีเวลลอปเม้นท์ ซึ่งคาดการณ์ว่าจะก่อสร้างแล้วเสร็จในปี พ.ศ. 2568
ที่ตั้งและรูปแบบ.
ซอยประตูชัยเป็นซอยรูปเลข "7" ตั้งอยู่ระหว่างถนนสุรวงศ์ กับ ถนนพระรามที่สี่ ตั้งอยู่ใกล้กับสถานีศาลาแดงของรถไฟฟ้าบีทีเอส และสถานีสีลมของรถไฟใต้ดิน ซอยประตูชัยเป็นซอยตันและมีการจราจรทางรถเข้าออกซอยที่น้อยกว่าเมื่อเทียบกับพัฒน์พงศ์
ประวัติศาสตร์.
โอ๊ต มณเฑียร อดีตศิลปินประจำของ "พัฒน์พงศ์มิวเซียม" ซึ่งทำการศึกษาประวัติศาสตร์การค้าเพศในย่านพัฒน์พงศ์ เคยให้สัมภาษณ์เล่าประวัติศาสตร์ของซอยประตูชัยไว้ว่าได้เริ่มต้นเป็นซอย "เกย์" ในปี พ.ศ. 2514 ที่ซึ่งมีบาร์เกย์อะโกโกชื่อ "ทไวไลต์" ย้ายมาเปิดให้บริการจากสุขุมวิท บาร์ "ทไวไลต์" นี้มีการกล่าวถึงครั้งแรกเมื่อห้าปีก่อนหน้านั้น ในฐานะสถานที่สำหรับพวก "เกย์" ซึ่งถือเป็นครั้งแรก ๆ ในสื่อภาษาไทยที่มีการเรียก เกย์ ในฐานะชายรักชาย แตกต่างจากกะเทย บาร์นี้แรกเริ่มไม่มีเก้าอี้ ผู้มาใช้บริการต้องยืนทั้งหมด เพื่อที่จะได้ถูก "ทไวไลต์แฮนด์เชก" (หมายถึงให้องคชาตของตนถูกจับ) โดยผู้ให้บริการของร้าน ในคริสตทศวรรษที่ 1990 หรือ 20 ปีจากการย้ายเข้ามาของ "ทไวไลต์" ซอยประตูชัยได้กลายมาเป็นซอยบาร์เกย์ทั้งหมด และในปี 2562 มีบาร์เกย์มากกว่า 10 ร้านในซอย
ในปี 2562 ที่ดินทั้งหมดของซอยประตูชัยถูกขาย ธุรกิจการค้าบริการเกย์ของซอยประตูชัยได้สิ้นสุดลง ทั้งนี้เป็นผลอีกส่วนจากการระบาดทั่วของโควิด-19 ในประเทศไทย ด้วย ในช่วงที่การระบาดของโรครุนแรงมากนั้น ในย่านพัฒน์พงศ์โดยรวมนั้น มีบาร์เกย์เพียงสามแห่งที่ยังคงอยู่
ธุรกิจค้าเพศ.
บาร์อะโกโกส่วนใหญ่ในซอยประตูชัยให้บริการผู้ชายเต้นแสดงบนเวที ลูกค้าของบาร์ดังกล่าวสามารถพูดคุยและเจรจาเพื่อ "เช่า" นักแสดงบนเวทีรวมถึงเด็กเสิร์ฟ เพื่อนำตัวออกไปให้บริการนอกบาร์ได้ บางร้านในซอยประตูชัยที่ระบุว่าเป็น "ร้านนวด" นั้น แท้จริงแล้วเป็นซ่อง ในซอยยังมีบาร์สองสามแห่งที่รู้จักในชื่อ "โบลว์จ๊อบบาร์" ที่ให้บริการเพศสัมพันธ์ทางปาก บาร์จำนวนมากในซอยประตูชัยมีชั้นบนที่แสดงเซ็กส์โชว์ ซึ่งถือว่าผิดกฎหมายของไทย การแสดงเหล่านี้กระทำโดยผู้ชาย
บางร้านในซอยประตูชัยและพัฒน์พงศ์จ้างงานกะเทย และบางร้านในนี้มีผู้ให้บริการเป็นกะเทยเท่านั้น โดยทั่วไปร้านค้าในซอยปิดให้บริการเวลาราวตีสอง
ระบบดาวสามดวง

ระบบดาวสามดวง  หมายถึงระบบดาวหลายดวงที่ประกอบด้วย ดาวฤกษ์ 3 ดวง โดยดาวทั้ง 3 ดวงนี้อยู่ภายใต้อิทธิพลของแรงโน้มถ่วงซึ่งกันและกัน
ในปัจจุบัน ยังไม่มีวิธีที่แม่นยำทางฟิสิกส์ในการคำนวณความสัมพันธ์เชิงแรงโน้มถ่วง ของระบบดาวสามดวง ซึ่งต้องทำโดยแก้ปัญหาวัตถุสามชิ้นซึ่งทำได้ยาก
ดาวหลายดวง

ดาวหลายดวง  คือกลุ่มของดาวฤกษ์ 3 ดวงขึ้นไปที่ปรากฏอยู่ใกล้กันเมื่อมองจากโลก อาจแบ่งเป็น 2 แบบคือ ถ้าดาวฤกษ์นั้นอยู่ใกล้กันจริง ๆ และมีแรงโน้มถ่วงดึงดูดซึ่งกันและกันเรียกว่าเป็นระบบดาวหลายดวงใน เชิงกายภาพ  ในขณะที่วัตถุที่ดูเหมือนจะอยู่ใกล้เพียงเพราะอยู่ในทิศทางเดียวกันเมื่อมองจากโลกจะเรียกว่า เชิงทัศนศาสตร์  สำหรับดาวหลายดวงในเชิงกายภาพจะถือว่าเป็นระบบดาวฤกษ์ เรียกว่าเป็น ระบบดาวหลายดวง 
ระบบดาวหลายดวง.
ระบบดาวหลายดวงส่วนใหญ่มี 3 ดวง เรียกว่าเป็นระบบดาวสามดวง นอกจากนี้แล้ว ระบบดาว 4 ดวง 5 ดวง 6 ดวงขึ้นไปนั้นเกิดขึ้นได้ยากกว่ามากในทางสถิติ
ระบบดาวหลายดวงเป็นระบบที่มีขนาดอยู่ระหว่างระบบดาวคู่ที่มีวงโคจรที่เสถียรกับกระจุกดาวเปิด ที่มีดาวฤกษ์มากถึง 100 ถึง 1,000 ดวงซึ่งมีกลไลที่ซับซ้อนกว่า ระบบดาวหลายดวงส่วนใหญ่มีโครงสร้างแบบลำดับชั้นซึ่งมีวงโคจรย่อยอยู่ภายในวงโคจรที่ใหญ่กว่า ภายในโครงสร้างดังกล่าว วงโคจรย่อยแต่ละวงอาจมีปฏิสัมพันธ์น้อยมากและมีความเสถียรในตัว เช่นเดียวกับในระบบดาวคู่
หน้าเหลือง

"หน้าเหลือง"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกใน "นิตยสารสแตรนด์"ในสหราชอาณาจักรในเดือนกุมภาพันธ์ ค.ศ. 1893 และในนิตยสาร"ฮาเพอส์วีกลี"ในสหรัฐอเมริกาในวันที่ 11 กุมภาพันธ์ ค.ศ. 1893 เป็นเรื่องสั้นลำดับที่ 3 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด จดหมายเหตุ"
"หน้าเหลือง" เป็นหนึ่งในผลงานของดอยล์ที่มีเนื้อเรื่องซาบซึ้ง มีจุดเด่นตรงการหักมุมที่การอนุมานของโฮมส์ผิดไป ดังที่หมอวัตสันกล่าวไว้ว่า:
...หากเป็นเพราะตอนที่เขาคว้าน้ำเหลวนั้นมักจะหาผู้ดำเนินต่อไปให้เสร็จมิได้ เลยทำให้เรื่องค้างเติ่งปราศจากการลงเอยอยู่นั่นเอง อย่างไรก็ตาม เผอิญเรื่องที่ปรากฏความจริงขึ้นทั้ง ๆ ทีเขาผิดก็มีอยู่บ้าง
ประวัติการตีพิมพ์.
"หน้าเหลือง" ตีพิมพ์ครั้งแรกในสหราชอาณาจักรใน"นิตยสารสแตรนด์"เมื่อเดือนกุมภาพันธ์ ค.ศ. 1893 และในสหรัฐอเมริกาในนิตยสาร"ฮาเพอส์วีกลี" เมื่อวันที่ 11 กุมภาพันธ์ ค.ศ. 1893 และยังตีพิมพ์ใน"นิตยสารสแตรนด์"ฉบับสหรัฐเมื่อเดือนมีนาคม ค.ศ. 1893 ใน"นิตยสารสแตรนด์"มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ตและ 2 ภาพวาดโดย W. H. Hyde ตีพิมพ์ในนิตยสาร"ฮาเพอส์วีกลี" เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด จดหมายเหตุ" ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา
ความสัมพันธ์แบบเควียร์เพลโตนิก

ความสัมพันธ์แบบเควียร์เพลโตนิก  หรือ การครองคู่แบบเควียร์เพลโตนิก  เป็นความสัมพันธ์ที่แนบแน่นซึ่งไม่ใช่ความโรแมนติกโดยธรรมชาติ อาจมีความแตกต่างจากมิตรภาพที่แน่นแฟ้นตามปกติโดยมีข้อผูกมัด การให้เหตุผล สถานะ โครงสร้าง และบรรทัดฐานที่ชัดเจนมากขึ้น คล้ายกับความสัมพันธ์แบบโรแมนติกทั่วไป แนวคิดนี้เกิดขึ้นในพื้นที่ของเอโรแมนติกและเอเซ็กชวลในชุมชนกลุ่มบุคคลที่มีความหลากหลายทางเพศ ความสัมพันธ์แบบเควียร์เพลโตนิกบางครั้งถูกกล่าวว่าเกี่ยวข้องกับความสัมพันธ์ทางอารมณ์ที่ลึกซึ้งมากกว่ามิตรภาพทั่วไป เช่นเดียวกับความสัมพันธ์แบบโรแมนติก
แพทริก ไอส์เดล มัวร์

เซอร์ แพทริก วิลเลียม ไอส์เดล มัวร์  โอบีอี (17 มีนาคม ค.ศ. 1918 – 18 มิถุนายน ค.ศ. 2015) เป็นศัลยแพทย์และนักวิจัยทางการแพทย์ชาวนิวซีแลนด์ เขาเป็นผู้บุกเบิกด้านประสาทหูเทียม และเป็นบุคคลแรกในโลกที่ทำการปลูกถ่ายแก้วหู นอกจากนี้ เขายังทำหน้าที่เป็นเจ้าหน้าที่ทางการแพทย์ในสงครามโลกครั้งที่สอง และเป็นปาเคฮาคนเดียวในกองพันมาวรีที่ 28 ส่วนอัตชีวประวัติของเขาที่ชื่อ"โซโอลด์โซควิก" ("So Old So Quick") ได้รับการเปิดตัวใน ค.ศ. 2004
มัวร์เกิดที่บริสตอล ประเทศอังกฤษ เมื่อวันที่ 17 มีนาคม ค.ศ. 1918 โดยเป็นบุตรชายของอลิซ มัวร์ (ส่วนคำเรียกตามหลังชื่อและนามสกุลของหญิงที่แต่งงานแล้วคือลอฟต์เฮาส์) และสามีของเธอคือศัลยแพทย์ชาวนิวซีแลนด์ชื่ออาร์เธอร์ ไอส์เดล มัวร์ เขาได้รับการศึกษาที่โรงเรียนออกแลนด์แกรมมาร์ จากนั้นศึกษาด้านการแพทย์ที่มหาวิทยาลัยอาทาเกอ ซึ่งเขาสำเร็จการศึกษาแพทยศาสตรบัณฑิตและศัลยศาสตรบัณฑิตใน ค.ศ. 1943 โดยเมื่อวันที่ 21 ธันวาคม ค.ศ. 1942 เขาแต่งงานกับเบธ บีดี ในแดนเนอเวิร์ก
ในเกียรติยศเนื่องในวันปีใหม่ 1982 มัวร์ได้รับพระราชทานเครื่องราชอิสริยาภรณ์จักรวรรดิบริติช ชั้นเจ้าหน้าที่ สำหรับกิตติคุณด้านโสต ศอ นาสิกวิทยา และชุมชน รวมถึงเขาได้รับการแต่งตั้งเป็นไนต์แบชเลอร์ สำหรับกิตติคุณด้านโสต ศอ นาสิกวิทยา ในเกียรติยศเนื่องในวันปีใหม่ 1992
มัวร์เสียชีวิตในออกแลนด์เมื่อวันที่ 18 มิถุนายน ค.ศ. 2015 ส่วนเบธ เลดี มัวร์ ผู้เป็นภรรยาของเขาเสียชีวิตเมื่อวันที่ 7 สิงหาคม ค.ศ. 2017
เอโรแมนติก

เอโรแมนติซิซึม  หรือ เอโรแมนติก  เป็นรสนิยมทางโรแมนติก เป็นการมีประสบการณ์การดึงดูดทางโรแมนติกน้อยหรือไม่มี คำว่า "เอโรแมนติก" เรียกย่อ ๆ อย่างสำนวนภาษาปากว่า "เอโร" ("") กล่าวถึงบุคคลที่มีรสนิยมทางโรแมนติกเป็นเอโรแมนติก
ชุมชน.
สัญลักษณ์.
ธงไพรด์ของเอโรแมนติกสร้างสรรค์ขึ้นในปี พ.ศ. 2557 โดยคาเมรอน วิมซี สีเขียวถูกเลือกเป็นสีหลักเนื่องจากเป็นสีตรงข้ามกับสีแดงซึ่งมักเกี่ยวข้องกับความรักแบบโรแมนติก สีเขียวมีความหมายถึงสเปกตรัมของเอโรแมนติก สีขาวมีความหมายถึงรักบริสุทธิ์และมิตรภาพ สีเทาและสีดำมีความหมายถึงสเปกตรัมของเพศวิถีส่วนต่าง ๆ
แหวนสีขาวอาจสวมไว้ที่นิ้วกลางของมือข้างซ้ายเพื่อระบุตัวตนว่าอยู่ในสเปกตรัมของเอโรแมนติก เลือกใช้แหวนสีขาวนี้เพื่อให้ตรงกันข้ามกับแหวนของเอเซ็กชวลที่เป็นแหวนสีดำสวมที่มือข้างขวา
อีกหนึ่งสัญลักษณ์ที่ชาวเอโรแมนติกใช้บ่อยคือลูกศร เนื่องจากคำภาษาอังกฤษว่า "เอร์โรว์" (arrow) ที่มีความหมายว่า "ลูกศร" เป็นคำพ้องเสียง ของ "เอโร" (aro) ที่เป็นคำย่อของ "เอโรแมนติก" ที่ชาวเอโรแมนติกใช้เรียกตัวเอง
วอลเลย์บอลหญิงเอวีซีแชลเลนจ์คัพ 2023

วอลเลย์บอลหญิงเอวีซีแชลเลนจ์คัพ 2023  เป็นการแข่งขันครั้งที่ 4 ของวอลเลย์บอลหญิงเอวีซีแชลเลนจ์คัพ ซึ่งจัดโดยสมาพันธ์วอลเลย์บอลเอเชีย ร่วมกับสหพันธ์วอลเลย์บอลอินโดนีเซีย การแข่งขันกำหนดจัดขึ้นที่เกรซิก, จังหวัดชวาตะวันออก ระหว่างวันที่ 18–25 มิถุนายน ค.ศ. 2023 โดยทีมที่ชนะเลิศจะได้สิทธิ์เข้าร่วมวอลเลย์บอลหญิงแชลเลนเจอร์คัพ 2023
การคัดเลือก.
ตามกฎของสมาพันธ์จะมีทีมเข้าร่วมแข่งขันสูงสุด 16 ทีม ในรายการแข่งขันของสมาพันธ์ซึ่งจะคัดเลือกดังนี้
การแบ่งกลุ่ม.
ผลการจับสลากการแบ่งกลุ่มได้รับการประกาศเมื่อวันที่ 16 มีนาคม ค.ศ. 2023
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
เมฆดาวฤกษ์

เมฆดาวฤกษ์  เป็นพื้นที่ภายในดาราจักรที่มีความหนาแน่นของดาวฤกษ์มาก เมฆดาวฤกษ์ไม่ใช่กระจุกดาวที่แท้จริง โดยทั่วไปไม่มีแรงดึงดูดระหว่างดาวฤกษ์ในนั้น ดาวฤกษ์ที่ประกอบกันเป็นเมฆดาวฤกษ์อาจไม่ได้อยู่ใกล้กันจริง ๆ แต่แค่อยู่ในแนวสายตาเดียวกันเมื่อมองจากโลก
เมฆดาวฤกษ์ที่รู้จักกันดีที่สุดคือวัตถุ M24 ในกลุ่มดาวคนยิงธนู
ชินจูกุ นิ-โจเมะ

ชินจูกุ นิ-โจเมะ  หรือเรียกสั้น ๆ ว่า นิ-โจเมะ (Ni-chōme) หรือ นิโจ (Nichō) เป็นพื้นที่หมายเลขสองของย่านชินจูกุ ในเขตชินจูกุ โตเกียว ประเทศญี่ปุ่น นิ-โจเมะโดดเด่นในฐานะศูนย์กลางของวัฒนธรรมย่อยเกย์ในโตเกียว เป็นที่ตั้งของบาร์เกย์จำนวนมาก ซึ่งถือว่ามีอยู่อย่างหนาแน่นที่สุดในโลก
นิ-โจเมะตั้งอยู่ไม่ไกลจากสามสถานีรถไฟซึ่งรวมถึงสถานีชินจูกุ ย่านนิ-โจเมะมีความพิเศษที่เป็นที่ตั้งของทั้งบาร์, ร้านอาหาร, คาเฟ่, เซาน่า เลิฟโฮเตล, ร้านเสื้อผ้าเกย์, "กล่องครุยซิง" (ฮัตเต็มบะ), โฮสต์คลับ, ไนต์คลับ, ร้านนวด ไปจนถึงร้านหนังสือและวิดีโอเกย์ ในพื้นที่เพียงห้าช่องที่มีใจกลางอยู่บนถนนนากะ-โดริ ระหว่างอาคาร BYGS ตรงสถานีชินจูกุ ซัง-โจเมะ (Shinjuku San-chōme Station) กับสวนสาธารณะเล็ก ๆ ในย่านชินจูกุ ซึ่งห่างไปทางตะวันออกสามช่องนั้น มีจำนวนของบาร์เกย์อยู่มากถึงราว 300 ร้านในพื้นที่
ประวัติศาสตร์.
ประวัติศาสตร์ของย่านนิ-โจเมะ ในฐานะชุมชนเกย์ โดยทั่วไปเริ่มต้นในช่วงยึดครองญี่ปุ่นของสหรัฐ (1945–1952) และเกี่ยวข้องอย่างมากกับการล่มสลายของย่านโคมแดงของสหรัฐ (อากาเซ็ง) มีหลักฐานย้อนไปได้ถึงปี 1948 ที่มีการกล่าวถึงร้านชาเกย์ในย่านชินจูกุ และในทศวรรษ 1950 ปรากฏบาร์เกย์จำนวนหนึ่งขึ้นในพื้นที่ของนิ-โจเมะ
ก่อนปี 1957 บรรดาย่านโคมแดงของโตเกียวนั้นเติบโตรุ่งเรืองในฐานะศูนย์กลางสำหรับผู้ค้าบริการซึ่งมีการขึ้นทะเบียนถูกต้องตามกฎหมาย อย่างไรก็ตามหลังรัฐธรรมนูญฉบับใหม่และการแปรญัติว่าด้วยสิทธิความเท่าเทียม กลุ่มสตรีชาวคริสต์ของญี่ปุ่นยุคใต้ปกครองสหรัฐได้ล็อบบีสภานิติบัญญัติให้ผ่านร่างกฎหมายป้องกันการค้าประเวณีในปี 1956 ซึ่งถือเป็นครั้งแรกในประวัติศาสตร์ที่การค้าเพศในญี่ปุ่นเป็นสิ่งผิดกฎหมาย ธุรกิจและอุตสาหกรรมค้าเพศแบบธรรมเนียมจึงค่อย ๆ เสื่อมลงจากย่านนิ-โจเมะ และกลายเป็นกลุ่มวัฒนธรรมย่อยเกย์ที่ขึ้นมารุ่งเรืองแทนที่ในพื้นที่นี้ นิ-โจเมะ เริ่มเป็นที่รู้จักกว้างขวางในฐานะสถานที่ยอดนิยมของวัฒนธรรมย่อยเกย์ตั้งแต่ทศวรรษ 1950 เป็นต้นมา
ความพิเศษ.
ไนต์คลับหลายร้อยร้านในย่านนิโจเมะมีที่นั่งเปิดรับลูกค้าเพียงไม่ถึงสิบที่ และมักจะให้บริการแก่กลุ่มเฉพาะ ๆ ในวัฒนธรรมย่อยของเกย์ ในสังคมญี่ปุ่นซึ่งตามธรรมเนียมคาดหวังในประชากรแต่งงาน กลุ่ม LGBT ชาวญี่ปุ่นจำนวนมากเลือกที่จะแสดงออกถึงตัวตนทางเพศของตนอย่างลับ ๆ โดยนิรนามในคลับพิเศษในพื้นที่เช่นนิโจเมะ คลับต่าง ๆ จึงนิยมมี "ฉากกั้น" เพื่อสร้างความเป็นส่วนตัวแก่ลูกค้า ในย่านนิโจเมะมีบาร์ที่ให้บริการเป็นพิเศษแก่กลุ่มชุมชนหมี, บีดีเอสเอ็ม, ชายกล้ามล่ำ, ชายหนุ่ม, เลสเบี้ยนบุตช์แอนด์เฟ็ม ฯลฯ เจ้าของคลับจะเรียกว่า "มาสเตอร์" หรือ “มามะซัง” มีหน้าที่เรียกลูกค้าที่กำลังมองหาบริการเฉพาะของคลับตน และอาจถึงขั้นปฏิเสธการให้บริการหรือคิดค่าใช้จ่ายเพิ่มกับลูกค้าที่ตนไม่ได้ต้องการมากนัก (less-desired customers)
"เดอะเจแปนไทมส์" รายงานไว้ในเดือนกุมภาพันธ์ 2010 ว่า ย่านนิ-โจเมะ กำลังอยู่ในระยะเสื่อมถอย โดยจำนวนของร้านกลางคืนที่มีกลุ่มเป้าหมายเป็นเกย์ลดจำนวนลงกว่าหนึ่งในสาม การเสื่อมลงของย่านนั้นเป็นผลมาการก่อสร้างรถไฟใต้ดินโตเกียวสายฟูกูโตชิงในบริเวณใกล้เคียง ซึ่งทำให้ที่ดินในแถบนี้ราคาสูงขึ้น และจากการแพร่หลายขึ้นของอินเทอร์เน็ต
การเลือกตั้งสหพันธรัฐในเยอรมนี พ.ศ. 2564

การเลือกตั้งสหพันธรัฐในประเทศเยอรมนีจัดขึ้นในวันที่ 26 กันยายน พ.ศ. 2564 เพื่อเลือกตั้งสภาผู้แทนราษฎร (Bundestag) สมัยที่ 20 บุนเดิสทาคชุดใหม่จะเลือกตั้งนายกรัฐมนตรีด้วยคะแนนเสียงข้างมากเด็ดขาดของสมาชิก ซึ่งจะตั้งรัฐบาลใหม่ต่อไป
หลังจากการเลือกตั้งสหพันธรัฐครั้งที่แล้วพรรคสหภาพประชาธิปไตยคริสเตียน/สหภาพสังคมคริสเตียน (CDU/CSU) และพรรคสังคมประชาธิปไตย (SPD) สองพรรคหลักจัดตั้งรัฐบาลผสมด้วยกันตลอด 4 ปี แต่ในการเลือกตั้งครั้งนี้พรรคสังคมประชาธิปไตย นำโดยนายโอลัฟ ช็อลทซ์ รองนายกรัฐมนตรีและแคนดิเดตนายกฯ ของพรรค ชนะการเลือกตั้งสหพันธรัฐแต่ไม่ได้รับเสียงข้างมากจึงต้องจัดตั้งรัฐบาลเสียงข้างมากกับพรรคกรีนและพรรคประชาธิปไตยเสรี โดยที่พรรคแกนนำรัฐบาลเดิม พรรคสหภาพประชาธิปไตยคริสเตียน/สหภาพสังคมคริสเตียน นำโดยนายอาร์มีน ลัชเชิท หัวหน้าพรรคและแคนดิเดตนายกฯ นำพรรคแพ้การเลือกตั้งในรอบ 16 ปี ตั้งแต่ปี พ.ศ. 2548 และนางอังเกลา แมร์เคิล นายกรัฐมนตรีและอดีตหัวหน้าพรรค ซึ่งดำรงตำแหน่งนายกฯมานาน 16 ปี ไม่ลงสมัครเลือกตั้งสหพันธรัฐอีกครั้ง
รูปแบบการเลือกตั้ง.
สภาผู้แทนราษฎร (Bundestag) มีจำนวน 598 ที่นั่ง และใช้ระบบเลือกตั้งแบบผสม (Mixed-member proportional representation) คือ ระบบเขต จำนวน 299 ที่นั่ง และ บัญชีรายชื่อ จำนวน 299 ที่นั่ง รวมถึงที่นั่งส่วนขยาย (overhang seat) เพิ่มเติม
พรรคการเมืองที่ลงสมัครต้องได้คะแนนแบบบัญชีรายชื่อไม่น้อยกว่า 5% หรือ ชนะการเลือกตั้งแบบแบ่งเขตไม่น้อยกว่า 3 เขต จึงจะมีสิทธิได้ที่นั่งสมาชิกสภาผู้แทนราษฎรจากแบบบัญชีรายชื่อ
แมลอเยร์

แมลอเยร์  อดีตมีชื่อว่า โดว์แลทอบอด  เป็นนครและเมืองหลักของเทศมณฑลแมลอเยร์ จังหวัดแฮแมดอน ประเทศอิหร่าน จากสำมะโน พ.ศ. 2549 นครนี้มีประชากร 153,748 คนใน 40,750 ครัวเรือน
ภาษา.
จำนวนผู้พูดภาษาในนครแบ่งออกเป็นผู้พูดภาษาและภาษาย่อยโลร์ที่เป็นประชากรส่วนใหญ่า มีผู้พูดประมาณ 80% และภาษาเปอร์เซียมาตรฐานมี 20%